text: Flere trafikuheld i Syd- og Sønderjylland mandag morgen
  24 april 2017 kl. 08.11
  I alt tre trafikuheld er der sket i Syd- og Sønderjylland i dag.
  Værst gik det til tæt ved den nye Lillebæltsbro, hvor to lastbiler snittede hinanden. Det medførte at den ene lastbil kørte ind i autoværnet og havnede ude på en mark. På grund af ulykken er det højre spor på motorvejen fra Fredericia S mod Fyn spærret. Politi og redningsmandskab er på stedet, ingen mennesker er kommet til skade.
  Se flere videoer fra localeyes.dk
  Også ved Rødekro og nord for Ejer Bavnhøj er der tidligere på morgene sket uheld.
  Ved Rødekro kørte en bil i et solouheld ind i autoværnet, og spærrede begge spor. I bilen sad fire personer.
  - De er alle sammen blevet indbragt til et tjek på Aabenraa Sygehus, men der er ikke sket noget alvorligt, siger Ivan Gorh Jensen, vagtchef ved Syd- og Sønderjyllandspoliti til TV SYD. Der er nu ryddet op på stedet.
  Kør forsigtigt.
  
  